《叠韵送叶星期岁暮还山》
清代·吴之振

空山鸾啸激清音，壑断云连咫尺寻。老去贫交难聚首，眼前生客怕输心。

长镵斸处霜苗短，柔橹声中落叶深。万顷菰芦堆碧海，星星渔火入香林。

作者简介：（1640—1717）浙江石门人，字孟举，号橙斋，又号黄叶村农。康熙时贡生，官内阁中书。旋归隐。与吕留良合选《宋诗钞》，又有《黄叶村庄诗集》。